khistorydata/jeongjo-sjw-relations huggingface dataset:
정조 11년
李亨元以兵曹言啓曰該營將官爲先汰去竝令兵曹決棍事命下矣依傳敎當該弘化門哨官金宗澤廣智營哨官李廷麟集春營哨官金鼎猷等汰去各決棍十度之意敢啓傳曰知道
정조 11년
洪仁浩以訓鍊都監言啓曰依傳敎本局哨官金宗澤李廷麟汰去設布帳外環衛軍兵以哨官吳道容兪彦商替代領率排立而臣亦有常時不能檢飭之失惶恐待罪之意敢啓傳曰知道
정조 11년
洪仁浩以御營廳言啓曰依傳敎集春營入直哨官金鼎猷汰去其代哨官申在寬率領設布帳外環衛事畢後仍爲入直而臣亦有常時不能檢飭之失不勝惶恐之意敢啓傳曰常時若能檢飭豈有此無前之事乎卿等亦難免重勘本事旣關師律其律豈止棍汰特以承宣之知而故送且其事實不無適然之端今此處分之只施薄警者此也然卿等不可全然不飭卿與訓將竝從重推考此後隨事警飭無或如前泛忽可也
정조 11년
洪仁浩以兵曹言啓曰依下敎四館所書吏李鳳壽決棍三度之意敢啓傳曰知道
정조 11년
洪仁浩以兵曹言啓曰依下敎宣傳官洪栒決棍六度之意敢啓傳曰知道
정조 11년
前行平安監司兪彦鎬疏曰伏以士之生世逢明時致顯位至榮也大願也如臣者幸値千一之嘉會猥蒙簡畀之特恩苟有分寸之長可以仰塞明命則抑獨何心一向逡巡膠守而不知變屢瀆而不知止哉誠以自知甚明自量已熟上懼公器之玷辱下憂私分之踰濫欲前而還却如縛而求解耳蓋此情實已盡於前後懇辭悉出忱悃匪敢假飾而每奉聖批一例敦勉荐命史官臨宣別諭優音隆眷無替有加臣抑塞兢蹙益不知所出今則意已竭矣辭亦殫矣宜不敢更申籲呼而第惟區區私悃有不容自阻於仁覆之下者請有以畢其說焉噫臣跡本畸孤性又拘拙立朝雖久與世寡合動遭顚躓屢經憂危倘微我殿下繇始汔終曲費造化穽石而援之蜮芎而防之則臣安得保有今日也欲報之德天高地厚豈臣隕結所能仰酬惟是過沐雨露之澤長依日月之光凡所揚歷無非要塗峻選天道惡盈小器易溢亟顚之憂過福之災夙宵懍惕如蹈淵氷況自昨冬以來傷弓之餘悸尙在吹薤之至戒當念而今乃昧知足之訓犯冥升之譏昻然冒據於百責所華之地則鬼猜人忌理所必至天地庇覆之德父母顧復之慈雖可以憑恃無恐而愚不量己力不勝任畢竟僨國事而召身災則螻蟻微命雖不足恤竊恐聖朝生成之澤全保之仁有始而無終此又臣之所大懼也臣自叨是命試嘗念及於去就之節則內愧官名之不襯外憂群譏之叢至輒覺五內怵惕氷炭交集如是而猶且抑情屈志黽勉趨承則是豈人臣誠信事上之道而殿下之所以處臣者亦豈欲其如此哉極知頻繁瀆擾之爲罪而旣不能冒進又不敢泯默畢瀝肝血冒死申控伏乞聖明俯垂矜諒先收臣職秩仍勘臣辜恩方命之罪以重名器以肅法紀不勝幸甚答曰省疏具悉卿懇日昨批旨罄悉予虛佇之至意巽讓愈固復上辭本於是乎悵然失圖無以爲諭卿須思之旣無必遞之義則如是控引不已過乎安心勿辭卽起肅命仍傳曰此批答遣史官傳諭于右議政
정조 11년
果川縣監李顯道疏曰伏以日月迅駛文禧廟常事倐已膈月矣臣民普慟愈久如新止慈聖情尤難堪抑仍伏念臣適在外邑雖祭奠執事之末一未效趨走之誠私心痛結當復如何臣偏蒙體下之洪私獲遂便養之至願區區所自效者惟在於仰體九重之憂盡心百里之責而數年居官一無報答重以歲値歉荒才乏賙恤賑事方張穀簿尙患於不足農務漸殷巡糶將至於告絶民情日急救濟無術臣夙宵焦憂罔知爲計外官疏籲極知猥越而事關民命玆不得不疾聲控愬伏乞聖明恕其濫而曲垂察焉本縣還穀數本不敷而昨年三分一停退之後所捧各穀元數不過四千六百石零除賑民及不願戶而應付受還戶數恰滿一千五百七十餘戶以此穀數排此戶數則雖逐巡撙節萬無塗抹分排之勢故臣就議道臣道臣劃給楊根郡移轉租四百石及本縣春麰留庫條六百餘石巡營貿置補賑各屯穀一百二十餘石合在前雜穀爲五千七百餘石零而就其中除置賑穀六百四十餘石正租種子分給又爲一千七百餘石前此九巡已分爲一千五百餘石來頭根耕豆太種子將分又當爲一千四百石則卽今所餘當分各穀都留庫不滿六百餘石雖略綽排巡莫可繼給況今春窮轉甚麥嶺當前甁罌俱竭麵托無措道臣亦以爲無他容手之道乃以南漢軍餉米五百石移給之意仰請處分矣廟堂以無例不之許施民情到此誠萬萬罔措往在丙子自巡營請得南漢軍餉米一萬石分給被災各邑而本邑亦受來七百石穀今其文蹟昭在巡營其後辛巳亦如之此是兩年已行之例也旣往之已例如此目下之民勢如彼而傍近諸邑非設賑則救急所謂穀簿到處枵然雖欲次次移轉其勢末由而道臣之更爲煩請終涉惶悚則於是乎果川之民其將束手而塡壑矣臣旣忝守玆土數千戶近止之命將無以接濟而徒懷猥屑之懼辜負委畀之恩則臣罪至此萬殞難贖玆敢不避煩瀆據實陳籲伏乞聖慈俯察民情之萬分切迫依丙子辛巳兩年已例特以南漢軍餉準斛新米五百石亟許移給以濟一邑捐瘠之急仍治臣瀆擾之罪以肅朝綱焉答曰省疏具悉係是民隱云有一二已例請穀事依施
정조 11년
丁未三月二十四日卯時上詣明光門三日製儒生試取入侍時行都承旨具㢞左承旨洪仁浩右承旨趙衍德左副承旨洪義榮右副承旨曺允大記事官金孝建假注書李德鉉記事官李相璜金祖淳檢校直閣徐鼎修待敎尹行任以次侍立訖上具翼善冠白袍由協陽門出御明光門仁浩曰殿座前先揭懸題版例也而況有頃日飭敎則今日又不卽待令事甚駭然當該紫門監官員所當重勘而本院請推之外無他可施之罰何以爲之乎上曰爲先汰去令該府拿問處之可也出擧條引儀引命官左議政李在協試官徐有隣吳載純尹蓍東李時秀李集斗對讀官洪義浩金履翼趙鎭宅及應製人入行四拜禮在協等以次陞殿進伏上命載純書試題載純承命書訖捧試題而退貼于板兵曹判書金履素曰今日宣傳官之祗授標信也以摘奸牌祗授而臣矇未覺察不勝惶悚矣上命書傳敎曰當該宣傳官決棍該營將官爲先汰去令兵曹決棍該房承旨從重推考該曹堂上及摠府堂上推考上命允大收券後入侍科次由協陽門還內諸臣以次退出
정조 11년
丁未三月二十四日辰時上御重熙堂右承旨入侍時右承旨趙衍德假注書李德鉉記事官李相璜金祖淳檢校直閣徐鼎修待敎尹行任以次進伏訖上命書傳敎曰今聞兵判則覺得宣傳官則詰難而承宣之謂以已下之標信直令往傳之者雖因生疎所係不輕當該承旨洪義榮亟施不敍之典意或有氣力今日擧行事事顚錯旣受之標信移傳僚官試所申飭亦多不察當該承旨曺允大事過後下義禁府推考近雖乏人自稱解事昨晝啓下之望單今又還入且以右位目擊下位之許多做錯無一言皁白當該承旨洪仁浩越俸三等又命書傳敎曰再昨三製之闕榜實爲多士之羞恥今日書題專爲易與易者表題則略似丁酉重試御題賦題則前此凡四出而今加報曰二字諸生若有襲用前作句語者仍以見拔則此無異欺多士以此令入場儒生知悉又命書傳敎曰今因考試事功令謄錄使之持入而近作姑不入錄過限論罪自有定式當該禮曹郞廳拿處後復如此當別樣處分以此嚴飭又命書傳敎曰近來政院擧行萬萬駭痛此專由於承宣入院未幾徑升座次所謂右位慢不行下位事以此有今日誤着之擧且以近日朝紙事言之亦由於專諉下位之致座次冊抹下此後毋得徑升着意院務莫犯三令之科命退承史以次退出
정조 11년
丁未三月二十四日未時上御熙政堂科次入侍時左副承旨李亨元同副承旨洪仁浩記事官金孝建假注書李德鉉記事官李相璜金祖淳讀券官李在協吳載純徐有隣對讀官李時秀李集斗金履翼趙鎭宅洪義浩以次進伏訖上命入賦表試券使之分考考訖命書傳敎曰非柑製輪次而節製親臨則係是初行之擧有特敎賜第且載通編似此闊狹實合奬勸居首表三上一幼學南履翼直赴殿試之次表三上二進士李基慶直赴會試表三中一生員洪祜淵賦三中一幼學尹定烈各給二分表三中幼學申在明賦三中幼學趙文逵林秉遠洪時濟各給一分表三下幼學李漢敎進士朴長鉉幼學魚在德賦三下生員申光軾幼學徐有執尹浣各紙一卷筆三枝墨二笏賜給三製初榜旣有區處之命策次上進士李基慶律次上生員金大容各筆三技墨一笏賜給其中疊抄人便是一人兼數事勿論又命書傳敎曰入格儒生明日來待上曰惠慶宮進服加減歸脾湯十貼製入命退諸臣以次退出
정조 11년
行都承旨李秉模坐左承旨李亨元坐直右承旨朴天衡坐左副承旨趙衍德坐右副承旨李勉兢坐同副承旨洪仁浩坐直注書金孝建仕一員未員[未差]假注書李德鉉仕直事變假注書金和鍾仕
정조 11년
洪仁浩啓曰大司憲黃昇源執義李師濂掌令李太亨持平韓永運牌招啓辭未下掌令閔彝顯在外持平韓致應未署經監察茶時之意敢啓傳曰知道
정조 11년
洪仁浩啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 11년
傳于朴天衡曰禮房承旨馳詣明陵奉審摘奸局內諸陵一體奉審以來
정조 11년
傳于李秉模曰左承旨與入格儒生入侍
정조 11년
傳于洪仁浩曰左承旨同副承旨入侍
정조 11년
傳于李亨元曰都承旨許遞前望單子入之待下批牌招察任
정조 11년
承旨前望單子入之李秉模落點
정조 11년
傳于朴天衡曰京畿監司來待
정조 11년
李秉模啓曰京畿監司徐有防依下敎來待矣傳曰入侍
정조 11년
有政吏批判書尹蓍東進參判朴祐源牌不進參議李集斗牌不進左承旨李亨元進以李耉永爲司饔僉正以金鳳吉爲慶基殿令接慰官單沈樂洙
정조 11년
有政兵批判書金履素病參判金魯淳入直進參議柳誼病參知李蘷病同副承旨洪仁浩進以尹尙東閔台爀爲副司直
정조 11년
丁未三月二十五日卯時上御誠正閣左承旨與入格儒生入侍時左承旨李亨元假注書李德鉉記事官李相璜金祖淳入格儒生幼學南履翼進士李基慶生員洪祜淵幼學尹定烈申在明趙文逵林秉遠洪時濟李漢敎進士朴長鉉幼學魚在德生員申光軾幼學徐有集尹浣以次進伏訖上命入格儒生進前履翼進前奏姓名上曰爾之數也定烈進前奏姓名上曰與吏判爲幾寸定烈對曰爲九寸叔姪矣秉遠進前奏姓名上命誦其文仍敎曰先朝常稱爾父矣爾其知之乎必滿圓點也在明進前奏姓名上曰誰族乎在明曰與申光遇爲七寸矣時濟進前奏姓名上曰思爾兄而給分矣漢敎進前奏姓名上命誦其文仍敎曰今番則分考故爾不得爲高等矣李漢嵩誰也對曰臣之弟也光軾進前奏姓名上曰爾則疊抄壯矣長鉉進前奏姓名上命誦其文仍敎曰爾作表幾首乎對曰三百餘首矣有集進前奏姓名上曰爾與徐鼎修爲幾寸乎對曰爲五寸叔姪矣仁浩曰堂后日記檢飭修納而如或過限直捧禁推傳旨事頃有筵敎矣伊後連飭幾皆修納而其中注書金孝建假注書金祖淳李德鉉日限已過尙未修正事體所在極爲駭然依筵敎禁推傳旨捧入之意敢達上曰此與無職者之無端愆期有異限三日又或愆期不可禁推而止拿處過一朔後勘律可也出擧條命退諸臣以次退出
정조 11년
丁未三月二十五日午時上御重熙堂左副承旨入侍時左副承旨趙衍德記事官金孝建尹行任李相璜以次進伏訖上命書傳敎曰政官牌招開政上曰雨意頗緊自今霈然則何幸何幸衍德曰閭巷間望雨之情甚切自昨頗爲釀雨矣上曰刑曹錄啓今日內修正以入事分付命退承史以次出
정조 11년
行都承旨李秉模坐行左承旨黃昇源坐右承旨李亨元坐左副承旨朴天衡坐直右副承旨趙衍德坐同副承旨洪仁浩坐直注書金孝建仕一員未差假注書李德鉉仕直事變假注書金和鍾仕
정조 11년
大司憲黃昇源執義李師濂掌令李太亨未肅拜掌令閔彝在外持平韓致應未署經持平韓永運呈辭監察茶時之意敢啓傳曰知道
정조 11년
洪仁浩以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 11년
李秉模啓曰入侍之命司謁誤傳當該司謁不可無罪而本院請推之外無他可施之罰何以爲之敢稟傳曰科治
정조 11년
承旨前望軍子入之黃昇源落點
정조 11년
以承旨房單子傳于李亨元曰仍
정조 11년
傳于朴天衡曰右副承旨入侍
정조 11년
傳于李秉模曰同副承旨入侍
정조 11년
以黃海監司狀啓鳳山郡守趙興鎭遭母喪事傳于朴天衡曰其代令該曹口傳差出
정조 11년
吏曹口傳政事以兪彦修爲鳳山郡守
정조 11년
洪仁浩啓曰今三月二十七日祿都目政事爲之之意敢啓傳曰知道
정조 11년
假注書申溆書啓臣敬奉聖諭傳諭于西部盤松坊京營庫契議政府右議政兪彦鎬所住處則以爲臣之無似未敢妄效中書事例而情窮勢蹙靡所因極屢煩籲呼意靳允許王人之致命別諭之敷心非再非三愈往愈摯以至今者所被恩言而委曲鄭重至以不爲外面修飾爲敎臣尤感泣兢隕不知所出其欲泯默靜俟則重任不可以虛縻其欲頻繁冒瀆則恩禮不可以洊辱到此地頭他不暇顧惟有勉承明命以伸叨謝之忱一登前席更陳必辭之義而第臣道路驅馳之餘疾病呻吟勢須姑就私次稍加調理以爲待朝肅命之計而偕來史官之自中途隨到旅邸至今相守尤爲惶蹙之大者乞命召還以安賤分云矣大臣今方入城仍往私次臣旣承偕來之命故臣亦隨行之意敢啓傳曰知道大臣明將肅命云爾則退去
정조 11년
濟州防禦使狀啓三殿討逆陳賀加封箋文中間漂流愆期至此惶悚待罪事傳于李亨元曰勿待罪事回諭
정조 11년
洪仁浩以御營廳言啓曰本廳來四月五月兩朔應立左部中司屬全羅左道五哨軍兵六百七十名已爲逢點整齊矣四月初一日與左司軍兵替代入番後舊軍放送之意敢啓傳曰知道
정조 11년
洪仁浩以御營廳言啓曰頃因特敎湖南賑邑中本廳當次上番軍以之次番畢賑間換番徵立之意草記蒙允今已調上點立矣來六月七月兩朔應立左部右司屬全羅左道五哨軍兵五月二十五日京中逢點六月初一日與中司軍兵當爲替代立番而五月初旬以後賑政已畢四五月當應徵而因賑事退番之長水鎭安南原雲峰等四邑軍三百二十名與當次番順天樂安谷城興陽光陽求禮同福和順等邑餘軍三百五十名從便作隊合成五哨之制趁期調送後刑止狀聞事該道監兵使處預先知委之意敢啓傳曰知道
정조 11년
洪仁浩以禁衛營言啓曰來四月當三番前部後司屬黃海道五哨軍兵逢點實數六百五十二名已爲點閱整齊來四月初一日與內外各處入直將官軍兵等依例替代後舊軍放送之意敢啓傳曰知道
정조 11년
洪仁浩以禁衛營言啓曰來六月當三番左部前司屬忠淸道五哨軍兵來五月二十五日京中逢點依例準二朔立番之意本道監兵使處豫爲知委何如傳曰允
정조 11년
丁未三月二十六日卯時上御重熙堂同副承旨入侍時同副承旨洪仁浩假注書李德鉉記注官承膺祚記事官李相璜以次進伏訖上命書傳敎曰卿之至今退處實非所望於卿者三讓尙過更何趑趄予於卿不欲爲外面修飾之擧前下疏批也別諭未始有蔓語枝辭卿亦庶幾領悟近雖敦迫于卿尙靳承宣偕來之命予意亦由於是卿須體予心腹之諭卽起造朝聽予面諭予方整衣而待之仍傳曰此批答中路偕來進去史官傳諭于右議政造朝與否問于大臣先爲知入又命書傳敎曰時囚罪人曺允大附過放送上曰在外承旨許遞前望單子入之待下批牌招察任出榻敎
정조 11년
丁未三月二十六日酉時上御重熙堂坐直承旨入侍時同副承旨洪仁浩假注書李德鉉記注官承膺祚記事官李相璜以次進伏訖上命書判付命退承史以次退出
정조 11년
行都承旨李秉模坐左承旨李亨元坐右承旨朴天衡坐直左副承旨趙衍德坐右副承旨洪仁浩坐同副承旨李敏采坐直注書金孝建仕一員未差假注書李德鉉仕直事變假注書金和鍾仕
정조 11년
趙衍德啓曰明日再明日國忌齋戒正日相値視事頉稟之意敢啓傳曰知道
정조 11년
李秉模啓曰御營廳將官來言今日本廳軍兵日次私習云矣敢啓傳曰知道
정조 11년
李亨元啓曰來初一日輪對日次矣敢啓傳曰爲之
정조 11년
傳于李秉模曰右議政入侍
정조 11년
以右副承旨曺允大牌不進罷職傳旨傳于李亨元曰旣非實故只推更爲牌招
정조 11년
以右副承旨曺允大再牌不進罷職傳旨傳于朴天衡曰事故似然許遞今日政差出
정조 11년
洪仁浩啓曰合辭方張之時兩司無詣臺之員事甚未安除在外未署經外未肅拜呈告人員竝卽牌招何如傳曰允
정조 11년
以執義李師濂掌令李太亨持平韓永運獻納沈埉正言鄭來百牌不進罷職傳旨傳于洪仁浩曰只推
정조 11년
洪仁浩啓曰守令署經事命下矣兩司多官或牌不進或陳疏入啓或在外未署經陳疏則只有司諫呂萬永一人大司諫嚴思晩更卽牌招憲府則大司憲尹坊所當更請牌招而無以備員署經云何以爲之敢稟傳曰與違牌諸臺更爲牌招使之斯速署經
정조 11년
趙衍德啓曰守令署經事命下矣諫院旣已署經而憲府則只有掌令李太亨一人無以備員署經大司憲尹坊所當更請牌招而係是一日三牌何以爲之敢稟傳曰大司憲及山林外在外違牌憲臺許遞政官牌招開政以在京無故人差出待下批仍卽牌招署經
정조 11년
洪仁浩啓曰合辭闕啓事甚未安今日政新除授大司憲待下批牌招何如傳曰允
정조 11년
以吏曹參議李集斗牌不進罷職傳旨傳于朴天衡曰只推
정조 11년
有政吏批判書尹蓍東進參判朴祐源病參議李集斗病行都承旨李秉模進以尹坊爲大司憲徐鼎修爲戶曹參議
정조 11년
再政以李敏采爲執義張志冕爲持平
정조 11년
兵批判書金履素進參判金魯淳病參議柳誼病參知李蘷入直進左副承旨李亨元進以徐有大爲兼訓鍊都正李錫祥爲同知盧泰范爲僉知成道種爲內禁將申暹爲兼司僕將李復永爲曹司五衛將尹孝得爲景福將趙鎭宅爲文兼金樂祐金㝡煥爲武兼同知單白尙瑩僉知單具壽漢李鼎勳李相豐副司直具㢞曺允大李勉兢
정조 11년
以持平張志冕牌不進罷職傳旨傳于趙衍德曰只推
정조 11년
洪仁浩啓曰大司憲尹坊執義李師濂掌令李太亨持平韓永運牌不進掌令閔彝顯在外持平韓致應未署經監察茶時之意敢啓傳曰知道
정조 11년
傳于洪仁浩曰新除授承旨牌招入直
정조 11년
朴天衡以弘文館言啓曰應敎趙濟魯校理沈能翼旣有只推之命竝卽牌招察任何如傳曰允
정조 11년
以應敎趙濟魯校理沈能翼牌不進罷職傳旨傳于朴天衡曰只推
정조 11년
傳于李敏采曰文臣無不可爲之窠且非交差之職而昨問前例有無則以文疊差之例果無有云云旣無勿拘之命則遽然皆擬未免不審當該銓官推考
정조 11년
以平安監司啓本罪人李益恢咸從府到配事傳于李敏采曰放送事回諭
정조 11년
以慶尙監司狀啓固城等邑民人渰死燒死事傳于朴天衡曰聞甚矜惻生前如有身米布竝蕩減恤典題給妻孥
정조 11년
傳于朴天衡曰滯囚莫如近日已判下諸囚皆令今日照律未議處者亦令今日議處仍爲照律
정조 11년
李秉模以都摠府言啓曰副摠管李宜老以工曹參判於義本宮奉審事晝仕出去之意敢啓傳曰知道
정조 11년
趙衍德以景慕宮都提言啓曰本宮御覽植木帖子每四季朔修整以入矣今季朔則別無可以修整者御賢帖子姑不請出之意敢啓傳曰知道
정조 11년
趙衍德以兵曹言啓義禁府啓目敦化門守門將朴鼎明原情判付內移送兵曹令兵判嚴棍草記事命下矣依傳敎守門將朴鼎明嚴棍十五度之意敢啓傳曰知道
정조 11년
李秉模以兵曹言啓曰本曹草記傳曰此草記還給行首守門將令兵判嚴棍徵勵可也事命下矣依傳敎行首守門將鄭宅慶嚴棍十五度之意敢啓傳曰知道
정조 11년
趙衍德以戶曹言啓曰臣在簡與正郞臣鄭東敎工曹參判臣李宜老正郞臣金錫權依定式進詣於義本宮奉審則朝陽樓雨漏三庫草芚一浮破樂善齋雨漏二庫啓慶軒薍簾四浮破內外墻垣蓋瓦間間脫落分付各該司使之卽速修改而亦令本曹郞廳監董擧行之意敢啓傳曰知道
정조 11년
趙衍德以戶曹言啓曰慶熙宮內各司依定式發遣本曹正郞臣鄭東敎與分兵曹參知臣尹弼秉正郞臣姜翰衛將臣安大進眼同看審後有頉處別單書入而修改則擇日擧行何如傳曰差備內判堂與郞廳進去看審後別單書入可也
정조 11년
趙衍德以戶曹言啓曰時御所內各司依定式發遣本曹佐郞臣金在淳與兵曹參知臣李蘷佐郞臣柳文養東所衛將臣金鍾義西所衛將臣李次東南所衛將臣具壽漢北所衛將臣李東芳眼同看審後有頉處別單書入而修改則擇日擧行何如傳曰允
정조 11년
趙衍德以戶曹言啓曰卽接廣興倉所報則三月四月兩朔頒祿次倉官進去于判府事趙璥家方在楊州地故不得請受祿牌云議政在鄕外則令地方官月廩輸送載在法典依此擧行之意分付本道何如傳曰允
정조 11년
趙衍德以戶曹言啓曰文昭殿碑閣蠶壇碑閣淨業院碑閣追慕洞碑閣流霞亭依定式發遣本曹郞廳奉審則文昭殿碑閣西簷雨漏一庫蠶壇南邊紅箭門橫木二介箭木三介朽傷墻垣間間頹圮追慕洞碑閣墻垣夫防草一張女防草三張脫落流霞亭雨漏一庫千慕堂雨漏三庫萬懷堂雨漏一庫四面墻垣瓦子庫庫脫落以上有頉處分付各該司使之卽速修改之意敢啓傳曰知道
정조 11년
洪仁浩以義禁府言啓曰平安道咸從府定配罪人李益恢到配啓本判付內放送事命下矣李益恢卽爲放送事分付該道道臣之意敢啓傳曰知道
정조 11년
刑曹啓目忠州居良人孫兼相原情云云孫兼相闌入情節反復嚴覈終不直招究厥所爲萬萬痛駭平問之下難以取服嚴刑究問期於得情何如判付啓別無可問之端參酌懲治放送
정조 11년
禁府啓目三和前府使李格矣本府議啓內雪綿子之貿雖云給價卵饌之饋旣不退斥而韓商采之遞任移差際在其後則受賂之誚在所難免以此照律罪杖七十收贖奪告身二等私罪奉敎功減一等
정조 11년
又照目鏡城前判官李秉喆矣本府議啓內國穀事體何等至重而未捧之數至於萬餘石之多揆以法意極爲痛駭以此照律罪杖一百收贖告身盡行追奪私罪奉敎功減一等
정조 11년
又照目弘化門入直領軍哨官安必濟矣本府議啓內軍兵除出之時渠在中日所不得覺察其常時不能檢束之罪在所難免以此照律罪八十收贖奪告身三等私罪奉敎功減一等
정조 11년
又照目連源前察訪李益瑞矣本府議啓內黃道揆之替馬曺允碩之奪騎俱在外驛不能摘發置驛法意本自不輕常時若能檢飭屬驛則豈有此弊論其罪狀極爲痛駭以此照律罪杖一百收贖告身盡行追奪流三千里定配私罪奉敎依允
정조 11년
又照目泗川前縣監金胤行矣本府議啓內定配罪人不善防守至有此逃還物故之擧而不卽報營者已極痛駭尹東樞之尙未捕捉亦涉駭然以此照律罪杖一百收贖告身盡行追奪私罪奉敎功減一等
정조 11년
禁府啓目兵曹佐郞李益洙原情云云傳旨內辭緣泛稱遲晩刑推得情何如判付啓附過放送
정조 11년
又啓目禮曹佐郞金麟采原情云云傳旨內辭緣泛稱遲晩刑推得情何如判付啓附過放送
정조 11년
又啓目連源前察訪李益瑞原情云云問目內辭緣泛稱遲晩刑推得情何如判付啓除刑推議處
정조 11년
又啓目繕工監奉事李師中原情云云傳旨內辭緣泛稱遲晩刑推得情何如判付啓觀此所供旣云待令則不卽排設專由於試所之不能檢飭何責乎已進排之官員乎此囚本職勿汰卽爲放送試所承旨當處分纔已他事勘罪院吏令本院懲治
정조 11년
又啓目泗川前縣監金胤行原情云云問目內辭緣泛稱遲晩所當請刑曾經都摠經歷勿爲請刑在載大典通編議處何如判付啓依允
정조 11년
又啓目守門將朴鼎明原情云云傳旨內辭緣泛稱遲晩刑推得情何如判付啓移送兵曹令兵判嚴棍草記
정조 11년
又啓目粘沈景文議處云云令該曹査實稟處何如判付啓依允
정조 11년
又啓目粘李格議處云云以此照律何如判付啓依允
정조 11년
又啓目粘安必濟議處云云以此照律何如判付啓依允
정조 11년
又啓目鏡城前判官李秉喆原情云云傳旨內辭緣泛稱遲晩所當請刑曾經侍從勿爲請刑在載大典通編議處何如判付啓依允
정조 11년
三司合啓司諫呂萬永掌令李太亨獻納沈埉校理李羽晉副校理金履翼洪義浩修撰洪樂貞宋翼孝副修撰金履成趙宅鎭啓曰請黜置罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷以下半行刀削答曰不允四五字刀削
정조 11년
司諫呂萬永掌令李太亨獻納沈埉啓曰請養遂獻遂竝令王府設鞫嚴問還寢會遂絶島定配之命仍令王府設鞫得情請還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟寢煥億島配之命仍令王府加刑得情夬施王章請正刑罪人福榮亟令王府夬施孥戮之典請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情夬正典刑請物故罪人國榮亟施孥籍之典請梟示罪人明謙亟施孥戮之典請逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情夬正典刑請減死定配罪人廷楫亟令王府設鞫嚴問期於得情請正刑罪人以謙施以孥戮之典措辭見上答曰不允
정조 11년
府啓掌令李太亨啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情夬正王法請還寢李魯春絶島安置之命亟令王府設鞫嚴問期於得情請申愷設鞫嚴問期於得情請罪人寧鎭亟令王府設鞫嚴問期於得情請島置罪人趙時偉亟令王府設鞫嚴問期於得情請島配罪人韓采亟令王府更加嚴鞫期於得情夬施當律措辭見上答曰不允
정조 11년
院啓司諫呂萬永啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟令王府設鞫得情夬正王法請金甲島爲奴罪人克觀古今島爲奴罪人克泰泗川縣定配罪人萬赫更令王府嚴鞫得情夬正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請還發配所罪人宋迪中亟令王府拿來嚴鞫期於得情請申愷嚴鞫得情施以當律請罪人寧鎭亟令王府設鞫嚴問期於得情夬施王章請島置罪人趙時偉亟令王府設鞫嚴問期於得情請其時捕將李漢昌趙圭鎭亟施削職之典請島配罪人韓采更加嚴問期於得情夬施當律措辭見上答曰不允
정조 11년
副修撰金履成疏曰伏以天時屢遷夏月將屆伏惟我殿下痛結至慈感增陳迹其尙何以堪抑也仍伏念臣下土一賤品耳曾在釋褐之初惟我先大王特軫先故假以溫音侈以寵錫臣奉玆恩榮銘在心骨而微忱蔑效於涓埃至痛尙纏於弓劍逮我聖上纘承洪緖如日中天大小淬礪罔不奔走效力而顧臣瓠落無用屛蟄窮廬不能卽乎天地之大仰觀日月之明忽焉若嬰兒之離父母窮人之靡室家十載于玆矣矧自家門所遭每念全保之德莫效感祝之私惟有沒身田畝攢手雲天以圖不報之報而已何意聖渥浩蕩若偏臣身默運造化積費彌編拔之樗散之中置諸器使之末俾得以薰沐聖澤依近耿光比如壓石之笋逢春而逬出呴沫之魚得雨而生活寤言寐思有淚無從生隕死結不足爲報而四入臺垣已積孤恩之罪一登筵席徒荷踰分之寵臣誠且悚且愧若隕淵谷忽於此際伏奉玉署除命榮寵愈摯惶感冞增歷日循省罔知所以自措也噫經幄之職豈如臣庸陋者所敢居哉以下學而尙論性命之奧以匹庶而代選雲漢之章榮之至也任之重也顧惟今日之寵選特出剪拂之至意而非以人地之可稱也則臣豈敢以區區去就自倣於故人之廉防哉是以感激殊恩未顧辭巽之義章皇出肅粗伸叩謝之忱而第念旣居是職則宜思其責耳臣幼而昏愚識蔑窺管長又頹惰工乏盡葫從以八九年來飄泊零丁凡係文字徒屬芭籬雖欲自今着力開發愚蒙以自側於顧問之列誠亦末由也已臣之無似不惟臣所自知聖明固已洞燭而今若蹲冒誤恩若固有之則濫竽之愧猶屬臣身維鵜之刺實歸聖朝臣何敢貪叨匪分之榮上累簡心之明乎玆以披瀝肝洫仰瀆崇聽伏願天地父母曲加諒察亟命遞改臣職名以重公器以安私分千萬幸甚以下三十一行刀削答曰省疏具悉勿煩爾其勿辭察職
정조 11년
正言閔師宣疏曰伏以日月逾邁文禧廟常事隔月臣民普慟益復如新止慈聖情尤何以堪仍伏念臣跡孤性拙本無進就之心才謭識蔑已斷當世之望而不意非情之斥乃在出脚之先益覺世路之多巇自悼弱植之易撓惟幸事之不審聖鑑已燭言之不諒傍觀已論今於事過之後臣不欲費辭自辦而臣於伊時入臺纔四日矣未及署經其勢固然事係官箴義無可避去就本自無心看得彼或太深雖然言出司直固當受而自省永謝言地亦云所餉非少臣何敢諉以過境之事仍爲抗顔之計哉以義則難冒以跡則臲卼臺端一步初非可論伏乞聖明亟削臣職因令選部勿復檢擬以幸公私焉臣方丐免不宜贅及而義重沐浴不敢泯默敢此附陳焉噫嘻痛矣亂逆之層生莫今日若也懲討之太緩亦莫今日若也纔治一逆又生一逆纔了一獄又出一獄亂逆愈出而愈憯懲討愈往而愈緩甚至於言懲討者看作例套便以爲遮面塞責頓無沬血張膽之意而間有一二激切之言殿下只以勿煩已諭等字一例賜批我聖上好生之盛德鎭安之聖心孰不欽仰而其奈宗國之虞憂無時而可已神人之憤痛無地而可洩何哉噫嘻龜柱之元惡大憝而終至臥斃鄭妻之千妖萬惡而至今假息榮德爲近日諸賊根柢而尙逭當施之律夏賊實千古群凶之所無而猶靳殄殲之典殿下之所鎭安者適足爲亂孽之滋蔓殿下之所喣濡者反以致凶徒之跳踉復謙是殿下鎭安中物而終至於二字刀削謀危宗社喆宇是殿下喣濡中物而終至於包禍心而顧瞻綢繆夫匿瑕包荒自是刑平之大德鋤根去核卽是戢難之常憲譬之良醫之用藥溫平可口之劑只合於調養攻伐急下之材必試於委篤今欲以粱肉爲峻烈之方蔘苓責下利之功臣恐人心之懲創無由世道之底靖無日也以下一行刀削逆醫妖媼卽擧國同憤之讎而上下相持尙遲根因之究覈臣於是未嘗不中夜無寐憂慨冤憤寧欲無生者也至於趙時偉之負犯人心陷溺胡至此極公坐肆言參聽旣衆臺啓聲罪亦云後時如此之事猶且靳持臣竊痛之臣情窮跡危旣不得隨諸臺後日啓爭執玆以草草數語尾陳於引義之章伏願勿以其人之疎賤其言之齟齬曲加採納亟允三司之諳快正群凶之罪使王章伸而亂萌杜焉答曰省疏具悉勿煩爾其勿辭察職
정조 11년
丁未三月二十七日卯時上御誠正閣右議政入侍時行都承旨李秉模假注書李德鉉記事官金珍恪記注官承膺祚右議政兪彦鎬以次進伏訖彦鎬曰朝晝異候聖體若何上曰一樣矣彦鎬曰王大妃殿氣候若何上曰一樣矣彦鎬曰惠慶宮氣候若何上曰一樣矣上曰卿之此職今番則意外矣大拜以後體貌自別念及卿之昔日宮銜時事一邊悵然矣彦鎬曰臣之此職千萬不敢當矣豈有如小臣之大臣乎如臣無似濫叨此任顚沛之慮猶屬臣一己事而其於人心之不服公議之不與何哉臣之今日出肅蓋緣辭章未蒙允許誤恩荐降義分是懼冒沒入來而此任之千不近萬不似不待臣言而聖明亦已俯燭矣雖爲肅命卽爲許施旣有肅廟朝已例惟望體諒焉上曰過矣今日乃卿之初筵而不爲次對從容見卿意有在矣雖有嘉謨後日次對爲之今日則從容談話可也仍命公州判官留待賤臣承命出傳還入進伏上曰兩司牌招未署經守令署經出榻敎上曰下直守令入侍賤臣承命出與申韺偕入進伏上命韺進前韺進前奏職姓名上曰下去善爲之命退諸臣以次退出
정조 11년
丁未三月二十七日午時上御重熙堂右副承旨入侍時右副承旨趙衍德假注書李德鉉記事官承膺祚尹行任以次進伏訖上命書榻敎曰左承旨許遞前望單子入之待下批牌招察任命退承史以次退出
정조 11년
丁未三月二十七日未時上御重熙堂左副承旨與兵曹判書入侍時左副承旨趙衍德假注書李德鉉記事官金珍恪承膺祚兵曹判書金履素以次進伏訖上曰曺允大牌去來知入賤臣回奏曰曺允大遭四寸喪不得入來云矣上曰雖遭四寸喪豈有不得入來之理違牌傳旨以只推頒布牌去來催促可也命退諸臣以次退出
정조 11년
行都承旨李秉模坐左承旨李亨元坐右承旨未差左副承旨趙衍德坐直右副承旨洪仁浩坐同副承旨李敏采坐直注書金孝建仕直一員未差假注書李德鉉仕事變假注書金和鍾仕
정조 11년
李敏采啓曰禁衛營將官來言今日本營軍兵日次私習云矣敢啓傳曰知道
정조 11년
李敏采啓曰禁衛大將徐有大以本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 11년
傳于洪仁浩曰左承旨入侍
정조 11년
傳于洪仁浩曰昨日三司合啓批答中末端事以付丙改書原批爻周諸臺牌招更爲承批
정조 11년
傳于洪仁浩曰近於三司合啓自政院以啓辭書入則付丙不下以此爲批若入侍傳啓則豈可賜批爲批蓋入侍則口傳傳啓無可付丙之紙也昨日合啓亦以啓辭書入原啓付丙原批使之依例書頒則政院爲此做錯萬萬駭然當該承旨罷職
정조 11년
傳于李亨元曰承旨前望單子入之
정조 11년
傳于李敏采曰左副承旨入侍
정조 11년
李敏采以義禁府言啓曰時囚罪人李益瑞杖一百收贖告身盡行追奪流三千里定配事照律公事判付內依允啓下矣大明律犯罪存留養親條有曰凡祖父母父母老疾應侍家無以次成丁者若犯徒流收贖存留養親云矣李益瑞母年七十二無兄弟獨身云流三千里定配以親年七十二收贖告身盡行追奪放送何如傳曰允
정조 11년
刑曹啓目殺獄罪人全一贊各別嚴刑期於得情干連諸人竝放送何如判付啓依允無論有心無心殺則殺矣殺人者死三尺至嚴償死一款無容更議元犯全一贊更加嚴刑期於得情前招後供之一切相反者不但欲巧反拙反非圖活於必死之計以次添問目取招俾勿如前抵賴
정조 11년
丁未三月二十八日巳時上御重熙堂左承旨入侍時左承旨李亨元記事官金孝建李相璜金祖淳以次進伏訖上曰刑曹錄啓抄出以入可也亨元曰邊報去來極其緊重驛站程限自有定式而大差倭出來狀本今月十五日自萊府封發二十五日始爲到院若計其道里與日限則太爲稽滯極涉駭然常時各驛其若檢飭則豈至於此事係邊情亦關後弊慶尙忠淸京畿三道道臣竝推考警責此後則各別申飭無得如前之意分付何如上曰依爲之出擧條命退承史以次出
정조 11년
丁未三月二十八日申時上御重熙堂左副承旨入侍時左副承旨趙衍德記事官金孝建尹行任金祖淳以次進伏訖上曰都承旨內閣省記事分付濬川堂上使之入侍賤臣承命出與濬川堂上金履素偕入進伏上曰旱氣太甚疏瀹之役及今爲之無妨闕內川渠亦多壅閼處自明日爲始使之通濬爲好命退諸臣以次出
정조 11년
丁未三月二十八日酉時上御誠正閣召對入侍時檢校直提學李秉模參贊官李敏采侍讀官李羽晉檢討官金履成記事官金孝建記注官承膺祚記事官李相璜以次進伏訖上命讀宋名臣錄羽晉等以次讀自第六卷蘇軾傳止第七卷范純仁傳訖命各陳文義羽晉曰呂公著之告其君曰古之人君政令有所未孚人心或有未服則反身修德不以慍怒加之公著此言不但時君藥石之論實爲後世柯鑑之資也夫人君居至尊之地操威福之權發政施令誰敢不服而苟或面從而心違則是德未孚也心不服也然而不思反躬之道乃以威怒加之則是力服也非以德服也故召誥以敬德諴民爲祈永命之本者正謂是也伏願深留聖意於宋臣之言無或以群下之未孚爲患必先以聖德之未至爲憂務使政措動合事宜群情咸與悅服焉履成曰范純仁所謂節財富民進君子退小人愛人才五件條目卽今日急務也所謂節財者不特去奢侈而已凡係尾閭之洩無非難支之道也臣待罪陵官時見陵寢修補所入則經費甚多而工役無實此所以難繼也雖以齋室言之崇陵齋室則年久猶久元陵齋室則非久將頹蓋以任事者之勤慢有古今之異矣以此推之他事皆然此等處不可無飭也至於富民事救荒之政宜盡以財穀繼之乎特使斯民不爲吏胥之所侵虐則可以保有田宅不至饑死矣試以民弊言之黃口充丁白骨徵布是民之痼弊而朝家申飭不啻嚴明然而其弊則自在今若先明其生弊之原則必有救弊之道矣至於進君子退小人先別其賢邪然後可以進退此則惟在君上公以臨之而已矣至於愛人才人之全才未可必得矣有長於德行者有長於政事者有長於文學者各以器用不遺一長則此愛人才之道也伏惟聖明竝皆留心焉秉模曰此云宰相不必謀自己出宰相之體尙貴乎集衆見而取長策則又況帝王之任使宰相乎大舜之取人爲善漢祖之群策畢擧卽帝王家盛節然則此雖爲宰相而言亦足以喩大矣敏采曰上下番及閣臣所奏皆有所據臣別無他見仰奏矣上曰呂大防范純仁爲調停之論故宋朝風俗多尙忠厚我朝亦多與宋朝相方者在宋程子若能行道庶可見三代郅隆之美而惜其在朝不久失可爲之會安石用事而所見誤入竟致親法之害民與國可勝歎哉我東名賢誰可比程子而如果得君行道可挽三古之治否羽晉等曰實如聖敎在宋程子之不得見用爲千古之恨而我東諸先正或有一二出仕之人亦未能一變至道者槪有掣礙之端終未得展布素蘊之致繼自今日於此等處深留柯鑑焉命退諸臣以次退出
정조 11년
行都承旨李秉模坐左承旨李亨元坐直右承旨未差左副承旨趙衍德坐右副承旨洪仁浩坐直同副承旨李敏采坐注書金孝建仕一員未差假注書李德鉉仕直事變假注書金和鍾仕
정조 11년
李敏采啓曰明日常參經筵取稟傳曰停
정조 11년
李敏采以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 11년
李敏采啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 11년
傳于李亨元曰推考房承旨入侍
정조 11년
傳于李亨元曰左副承旨入侍
정조 11년
傳于李敏采曰禮房承旨馳詣宗廟景慕宮奉審摘奸以來
정조 11년
藥房提調前望單子入之徐有隣落點
정조 11년
吏曹口傳政事以李壽鵬爲定州牧使
정조 11년
以慶熙宮各處修改事手本傳于李亨元曰以此手本出給該曹可以修改者修改因置者因置畢擧行後使之具別單草記慶熙宮奉審亦以春秋季朔曹郞與監役官眼同擧行旣爲定式而每不免有名無實都致張大此後奉審後小小頉處不必堂郞進去擧行須以隨卽修改從便爲之之方亦令戶判商量磨鍊草記
정조 11년
李亨元以戶曹言啓曰依下敎臣在簡與正郞臣鄭東敎進詣慶熙宮差備內奉審後有頉處別單書入而修改則擇日擧行何如傳曰知道昨年修改時有未盡照檢處云方令中官枚擧手本待啓下卿與郞官進去擧行可也
정조 11년
李敏采以吏曹言啓曰今此宗廟朔祭獻官行副司直李度默塡差啓下矣謂有身病終不入來受香不得已以豫差完城君李義行陞實付標以入而本曹請推之外無他可施之罰何以爲之敢稟傳曰設有實病前期陳疏則足可變通有此臨時稱頉之擧重事體之道不可以實病區別罷職可也
정조 11년
李敏采以吏曹言啓曰今此宗廟朔祭獻官完城君李義行以豫差陞實付標入啓矣謂有身病屢度催促終不入來以景慕宮獻官豫差行副司直尹師國塡差而李義行則臨時不進極爲未安本曹請推之外無他可施之罰何以爲之敢稟傳曰比之實差李度默別無異同臨時呈疏尤涉未安亦爲罷職可也
정조 11년
丁未三月二十九日卯時上御重熙堂刑房承旨入侍時右副承旨洪仁浩記事官金孝建李相璜金祖淳以次進伏訖上曰何不入來仁浩曰未及入來矣命書傳敎曰近來年少文臣陽氣太不足才有事役便卽困倒雖以今日入侍言之上番未及同入承旨進伏之際始乃陞殿晏起之罪不可無警當該翰林李相璜禁推又命書傳敎曰獻官李度默李義行纔已處分而設有實病前期呈疏容或變通近來間有臨時稱頉之擧揆以國綱不但駭然以豫差陞實則淸齋似不如實差其在重祀典之義尤涉未安此後朔望獻官臨時稱頉者無論實故有無當重繩該堂難免不飭之責以此爲先嚴飭前一日令該曹入直郞廳收置進不進擧案門限前改付標過限付標則該郞拿處事該房承旨知悉定式擧行無誓戒中小祀準此施行事一體分付又命書傳敎曰御製校役專委此閣臣之細密而近因夙夜之役職事相妨藥房提調吳載純許虒前望單子入之待下批牌招察任又命書傳敎曰未下直守令皆令當日辭朝命退承史以次出
정조 11년
丁未三月二十九日午時上御重熙堂左副承旨入侍時左副承旨趙衍德假注書李德鉉記注官承膺祚記事官金祖淳以次進伏訖上曰吏判推考以創始無例事故而鳳山郡守之尙不出肅似爲處義寧有如許道理今日內若不下去當卽其地定配以次分付仍懸守令色書吏而肅單催促可也賤臣出傳回奏曰下敎之後今方入來云矣上命提調入侍賤臣承命出與徐有隣偕入進伏訖上命書傳敎曰同副承旨馳詣雩祀壇奉審摘奸以來又命書榻敎曰定州牧使令該曹口傳差出上出領敦寧洪樂性畫像及贊給賤臣曰持此往傳洪領敦寧家以來賤臣承命出馳往傳諭還入進伏上曰領敦寧見畫像贊以爲如何賤臣曰傳諭之際直爲受置而無言矣復路之後使廳直來言於中路曰畫像奉受之際泛然看過矣今始見之紙末有御製贊不勝惶感矣惟望暫爲還來云故賤臣答以有速爲來往之下敎故不能還入爲言直爲入來矣上出給左議政李在協畫像及贊曰往傳左相家而左相見後還爲持入賤臣承命出馳往傳諭還入進伏上曰左相以爲如何賤臣曰左相見其贊有不勝惶感之色而親自起立讀數三廻曰措辭甚好無狀賤臣何以得此而問于賤臣曰此是御筆乎賤臣以不能詳知爲答而見後還爲持入有命爲言則左相曰此贊謹當服膺而不失還納豈不悵然乎還納後如有還下之事使疾走院吏出送爲望云矣上命退諸臣以次退出
정조 11년
行都承旨李秉模坐左承旨李亨元坐右承旨李祖承坐直左副承旨趙衍德坐右副承旨洪仁浩坐同副承旨李敏采坐直注書金孝建仕一員未差假注書李德鉉仕直事變假注書金和鍾仕
정조 11년
李祖承啓曰合辭方張之時兩司無詣臺之員事甚未安除在外傳旨未下未署經外未肅拜呈告人員竝卽牌招何如傳曰允
정조 11년
李亨元啓曰大司憲尹坊掌令李太亨持平張至冕牌不進執義未差掌令閔彝顯在外持平韓致應未署經監察茶時之意敢啓傳曰知道
정조 11년
李敏采啓曰來初五日朝參日次矣敢稟傳曰停
정조 11년
以掌令李太亨持平張至冕司諫呂萬永獻納沈埉正言閔師宣牌不進罷職傳旨傳于洪仁浩曰只推
정조 11년
傳于李敏采曰新除授承旨牌招察任
정조 11년
傳于李敏采曰領議政入侍事遣史官傳諭
정조 11년
洪仁浩啓曰領議政金致仁依下敎來待矣傳曰入侍
정조 11년
傳于李亨元曰左承旨與輪對官入侍
정조 11년
傳于李敏采曰坐直承旨入侍
정조 11년
以慶尙監司狀啓固城南海等邑民家失火事傳于李祖承曰兩邑俱以尤甚被災之處方春接濟恐有捐瘠而又有此數十戶燒燼之事言念民事豈勝矜惻如無別般賙救之政何以奠活元恤典外別給米斗仍令地方官宣布朝令俾勿之他更又嚴飭該邑使之從速結構居生畢構後令道臣摘奸勤慢事回諭
정조 11년
李敏采以弘文館言啓曰應敎趙濟魯校理沈能翼旣有只推之命竝卽牌招察任何如傳曰允
정조 11년
李亨元以戶曹言啓曰時御所各司雨漏處擇日修改事草記允下矣令日官推擇則今月初三日卯時爲吉云分付紫門監以此日時始役而亦令本曹郞廳監董擧行何如傳曰允
정조 11년
李亨元以戶曹言啓曰慶熙宮差備內及外各司雨漏處擇日修改事草記允下矣令日官推擇則今月初三日卯時爲吉云以此日時擧行何如傳曰允
정조 11년
李敏采以御營廳言啓曰本廳哨官金鳳來受由過限汰去之意敢啓傳曰知道
정조 11년
李敏采以刑曹言啓曰義禁府啓目內緣坐罪人之潛自換配事係不輕亦關後弊其間委折令該曹査實稟處事命下矣逆謙兩妾之換身赴配誠極痛惡故阿只阿只連等在囚時往來奴婢等捉來換配委折反覆究問則婢貴節所告內阿只連在中部時與阿只附耳而語曰吾則鏡城人與汝換配爲好云及其自中部上來刑曹時呼名之際果似相換出來而人聲紛沓不能詳記云婢楚貞所告則自中部呼名時兩女相換與否不能知得而新門路上阿只以爲汝父旣在統營吾若定配嶺南則傳道書信爲好云故只聞其說而已至於年齒阿只連常稱加長二歲於阿只故得知阿只年爲二十六阿只連年爲二十八而今聞中部成冊中阿只年爲二十八阿只連年爲二十六云年齒相左之由則未能知之云貴節楚貞俱是年幼迷劣之類其言各異有不足取信其他奴僕皆曰不得目見一辭發明覈實無路發關兩道兩罪人處換身赴配委折嚴訊覈得卽速報來後更爲稟處何如傳曰允時囚沈景文査啓來到間保放
정조 11년
行禮曹判書鄭昌聖疏曰伏以臣以待罪司寇時儒生配所事旣被白簡之峻發又遭對章之追理齗齗不已良亦疲惱今又泮疏攙論玆事不過掇拾臺言臣不欲更置喙舌以犯無辨之戒而第聞臣子之名亦在疏錄到院之後始因承宣之往復遂得拔去云迷息適往郊庄名帖初不來受則疏末之冒錄誠非意慮之所及況論其父之事而混錄其子之名其於重倫義敦風敎之道果何如也聽聞有駭勢難泯默玆敢據實略暴而臣涉世昧方觸處生疣致此傷風之擧苟究厥由莫非臣罪伏乞聖明俯賜諒察特許鐫削以安私分不勝幸甚答曰省疏具悉攙及卿事混錄卿子之名大是怪事卿其勿辭行公
정조 11년
丁未四月初一日卯時上御熙政堂左承旨與輪對官入侍時左承旨李亨元假注書李德鉉記注官承膺祚記事官金祖淳輪對官禮賓奉事金彝行掌苑別提李景禧瓦署別提金昌顯平市令趙雲絅中樞經歷尹𡊠以次進伏訖上命輪對官進前彝行等以次進前奏職姓名上曰所懷各陳可也彝行等曰所懷則無矣上命書傳敎曰告君之辭在所審愼況章疏之體何等嚴重而日前儒疏中攙及之說殆若臺疏之尾陳目下事然已欠重其事之義至於論其人之父混書子名於疏錄亦不可但以不審言觀於重臣疏辭其子旣不在京名帖亦不來受云爾則此必由於近日疏擧之頻仍而創此謄傳故紙之擧朝家旣聞此事其在正士習尊賢關之道不可仍而置之館學疏疏頭儒生停擧上命退諸臣以次退出
정조 11년
丁未四月初一日辰時上御重熙堂左副承旨入侍時左副承旨趙衍德記事官金孝建尹行任金祖淳以次進伏訖上曰旱餘霧氣有病麥之慮實爲可悶矣命書刑曹錄啓判付敎賤臣頒布賤臣承命出傳命退承史以次退出
정조 11년
行都承旨李秉模坐左承旨李亨元坐右承旨李祖承坐左副承旨趙衍德坐右副承旨洪仁浩坐直同副承旨李敏采坐直注書金孝建仕一員未差假注書李德鉉仕直事變假注書金和鍾仕
정조 11년
洪仁浩啓曰再明日永祐園親祭祭文當爲製進藝文提學徐有隣卽爲牌招何如傳曰允
정조 11년
傳于李秉模曰推考房承旨入侍
정조 11년
傳于洪仁浩曰召對爲之
정조 11년
傳于李祖承曰大臣吏兵判禮刑堂有司堂上來待
정조 11년
洪仁浩啓曰領議政金致仁左議政李在協右議政兪彦鎬吏曹判書尹蓍東兵曹判書金履素有司堂上徐有隣李在簡李秉模刑曹判書李崇祜參議金履禧禮曹參判徐晦修參議鄭存中依下敎來待矣傳曰入侍
정조 11년
傳于洪仁浩曰御史入侍
정조 11년
傳于洪仁浩曰同副承旨與漢城判尹入侍
정조 11년
李敏采以吏曹言啓曰今此孝昌墓補土告由祭大祝前校理洪聖淵塡差而時無職名令該曹口傳付軍職何如傳曰允
정조 11년
兵曹口傳政事副司果洪聖淵
정조 11년
李敏采以都摠府言啓曰今此永祐園擧動時侍衛不可不備員而都摠管西淸君煜箇滿鄭昌聖未肅拜徐有隣藥院提調進副摠管邊得讓身病申大謙禁軍別將陣上進寶劍及侍衛守宮將不得備員合有變通之道令政院急速稟旨變通仍令該曹口傳差出以爲備員侍衛之地何如傳曰竝許遞今日政差出
정조 11년
有政吏批判書尹蓍東進參判未差參議李集斗牌招不進承旨洪仁浩進以沈豐之爲吏曹參判洪樂淵爲執義鄭好仁爲分內醫提調成鼎鎭爲左通禮李彦一爲奉常主簿徐有隣爲禮曹判書崔孝達爲雲峯縣監趙應鎭爲高山縣監金載遂爲安奇察訪金敬五爲保安察訪嚴思憲爲掌樂正
정조 11년
再政以金明遇爲鐵原府使
정조 11년
兵批判書金履素進參判金魯淳病參議柳誼入直參知李夔病承旨李敏采進以雲峯君杺爲都摠管安川君烓李聖圭爲都摠管金峙默洪和輔爲副摠管柳文範爲忠翊將李潤國爲全羅左水使副護軍李師濂副司直鄭昌聖黃昇源韓永運曺允大副司果閔升龍李忠佐以上單付
정조 11년
李秉模啓曰卽者成均館官員來言他儒生勸入事命下而知館事金鍾秀在外同知館事徐有隣藥院進鄭昌順病不進大司成未差無以擧行云同知館事鄭昌順卽爲牌招以爲進去勸入之地何如傳曰同成均鄭昌順許遞與大司成未差之代前望單子入之待下批牌招進去
정조 11년
同成均大司成前望單子入之同成均吳載純大司成朴祐源落點
정조 11년
以京畿監司狀啓御營廳將校金聲玉法外濫騎照法勘處事傳于洪仁浩曰誠如邑牒驛狀校卒所爲萬萬痛駭令該營星火捉來取招草記仍又付法司照律重繩以懲日後事回諭
정조 11년
以原春監司狀啓金化縣民家失火事傳于李亨元曰當春失所至於此多加給米斗拔例賙恤畢奠接後形止狀聞事回諭
정조 11년
李秉模以禮曹言啓曰今四月初四日永祐園親祭時自上當有散致齋之禮而正日只隔二日散齋勢未及依例磨鍊殿下自今日散齋一日於別殿致齋一日於正殿凡散齋有司不啓刑殺文書致齋惟啓享事諸享官及近侍之官應從升者竝散齋一日於正寢致齋一日於本司陪享百官諸衛之屬各於本司淸齋一宿事知委何如傳曰允
정조 11년
李敏采以兵曹言啓曰今四月初四日永祐園擧動時各殿問安及承史所騎驛馬依近例竝置之只內吹所騎京畿驛馬二十三匹補把之意分付本道何如傳曰允內吹亦勿給馬兼內吹準此
정조 11년
李敏采以成均館大司成言啓曰臣以陞補試取事方詣泮宮矣居齋儒生等不入夕食堂有捲堂之擧故招問其所由則諸生等書進所懷以爲伏以臣等卽伏見禮曹判書鄭昌聖疏語則以頃日臣等陳疏時其子文始名之混載錄中有冒祿傷風等語私義推上致勤聖敎誨責備至至有疏頭停擧之命臣等誦服睿旨滿心惶恧不察之失臣等實有之而第伏念當初討逆之疏實出於公共之冤憤故遠近多士爭送名帖積成卷軸有不能盡記呼寫傳謄之際不省某也爲某也之子聰明有所不及有此混錄不察之罪臣等雖以此重被罪罰實所甘心而抑臣等之刺心痛骨者惟討復一事而已不知其他治疏叫閽之際義急沐浴志激沬飮迷不覺察而然也其所尾陳亦由於鄭遂龜等歧貳疏論義背討逆之故耳雖是蟣蝨之微事關大義罪不容誅則爲今日臣子者孰敢曲爲之地而有所庇護哉臣等所以不得不攙及略陳者此也而初雖混錄旋卽覺悟擦改以呈於喉院則實非臣等故爲之事而噫彼重臣旣以冒錄傷風等語提及疏語則臣等有不可晏然者且疏錄不察之罪疏下諸儒實無異同而不獨疏頭一人而已則其在悚蹙惶愧之極擧切同被嚴譴之願故不敢冒沒入堂添此瀆擾之罪尤不勝惶恐俟勘之地云云臣以聖廟捲堂事體未安之意縷縷開諭多般勸入而諸生等終不回聽無意還入何以爲之敢啓傳曰此擧又復煦嚅則君師二字擔閣笆籬邊從此君綱隳而師道墜矣如使先正諸人觀今日諸生事必當爲之太息流涕夫所謂士氣也士論也者大中至正而不偏不倚己所自重人亦取則一或反是便非士也今日諸生卽不識尊君師之義者豈可但以反是言乎建學設敎樂育人材道之所存師之所在予雖治未徯志衛道一念寤寐耿耿未始不以師道自任而惟諸生逸居無敎客氣徒滋甚至有今夜捲堂之擧何太無嚴此而歇處畢竟率敎倍難用力昨日疏頭所坐非本事也亦非諸生事也其在齋儒有甚相關之端而乃敢爲此瀆擾之擧營私護短甘自歸於抗命背敎之科始覺當初處分之太寬假捲堂時齋任中發論儒生施以定配之典俾知敎之不率制之以法之義其餘齋任儒生限五年停擧參論齋儒亦爲停擧更思疏頭一人之停擧尙未免苟且與寫疏儒生竝令限五年停擧爾在泮長旣不能裁抑於惹起之初乃又瀆擾於深夜丙枕難免不飭之責爾則遞差卽爲退去他儒生勸入令他泮堂擧行仍設食堂後卽爲草記可也
정조 11년
洪仁浩以刑曹言啓曰因成均館啓辭捲堂時齋任中發論儒生施以定配之典事命下矣依傳敎發論儒生姜在寅黃海道載寧郡定配所卽爲押送之意敢啓傳曰知道卽見大臣箚以流放爲言當初處分則以流律之太重只施定配之典大臣言則如此殊可訝也雖不必更定配所罪名則置之流秩可也
정조 11년
校理李羽晉副校理金履翼洪義浩修撰宋翼孝洪樂貞副修撰趙鎭宅金履成等箚曰伏以臣等卽伏見傳敎下者以太學儒生捲堂事有發論儒生定配之命噫彼疏儒昨日之事實爲傷倫害義之歸則殿下處分之太寬誠如聖敎而亦可以正士習明人彝矣其在儒生之道固當相率訟愆之不暇而今乃不思改悔至有捲堂之擧誠亦妄且悖矣實合重勘以懲而第伏惟殿下前後待士之方逈出尋常雖有無知妄作之類每軫匪怒伊敎之念而玆者定配之命卽是登極後初有之事也臣等匪敢曰儒生之罪容有毫分可恕之端而然念儒生輩所以捲堂之意以爲疏頭旣已蒙譴則其爲疏下者所當請被同罰而儒生所懷苟非捲堂無以上達云爾而致此駭擧也然則在聖上終始含垢之德姑施從輕之典不害爲大聖人不屑之敎也玆敢聯陳短箚略控愚見伏願聖明更加三思還收成命以光聖德焉答曰省箚具悉敎之不率齊之以法自有裁量者存爾等亦未嘗曰不然但以初有之擧請施從輕之典者爾等言誠妄矣如爾等言中庸章句釋脩道之敎字禮樂之外添言刑政何也然則紫陽亦有不是底訓誥耶賜批出於惜卵之意爾等須知之
정조 11년
副校理金履翼疏曰伏以天時載變夏序奄屆伏惟殿下止慈之慼益復如新而顧今臣僚罔涯之痛尙因仰喩哉逆自在而墓草已宿血讎未復而縗制將脫心腸焉木石而恬嬉而度日冠冕焉禽獸而軒揚而在朝則滿庭臣子無非不忠無狀罪合誅殛者而使之不忠無狀其咎未必不在於殿下嗚呼是何爲也嗚呼是何事也時雖云晚法苟大行則惟我文孝世子哀冤之靈庶或萬有一慰於冥冥之中而雖臣不肖等輩亦將免夷狄之終歸矣伏願殿下更加三思亟下一令及是時夬申典章俾後世永樹彝倫則宗國萬幸臣民萬幸臣於積違之餘豈忍言私之計而第自北路歷巡之時忽得中風眩窒之病肢節有時麻木神精間或昏瞀而地緣無藥治已失時歸問醫人皆謂重症苟緩理攝恐致沈痼云而不意頃者猥荷恩除急於覲光强爾肅命荐承顧問之寵仍奉勿遞之敎榮耀極矣感頌切矣自顧無似之質非敢圖便而然於仁覆之下不宜自外故玆將至懇敢瀆崇嚴倘蒙亟許遞免俾得趁卽療治待其症情之差可責以筋力之奔奏則上可以終生成之德而下得以遂鞠瘁之誠矣伏乞天地父母曲賜矜察焉仍伏念臣雖切報國之忱而全昧切時之務則所謂關北之來往只爲一身之誇榮而第以目下之觀覽不無千慮之所得故每當登對之際幸得敷陳之會而只緣言辭拙訥未免囁嚅退出今則仰丐長暇不宜若是終默玆敢猥入文字庸備覽省惟聖明試垂察焉惟彼北關之形勝實基我朝之洪業山如虎踞而咽呃乎一方地本龍興而盤據乎千里枌楡瑞靄尙凝漢碭之五采山嶽祥光可占周岐之千年則凡係先休之揄揚已盡列朝之擧行第玆一區慶興之地實有兩朝聖蹟之留而尙闕表章之方久貽嗟惜之歎蓋赤島赤池之無數尺貞珉是已噫赤島之避狄陶穴翼祖大王實膺休命赤池之射龍肇業度祖大王爰有異徵謠頌洋洋於御天之歌事蹟昭昭於輿地之圖不待臣言之仰陳應在淵衷之永念而滹沱氷合之地初無垂永之圖沛澤蛇斷之所尙稽紀蹟之擧臣固知列聖之未遑必有待今日之修擧則此在揚先之孝實爲增光而其於貽後之謨蓋亦有辭矣伏願聖明亟命攸司立碑于島池之上一以盡闡垂之道一以爲迓續之方焉至如關防之疎虞民生之弊瘼莫如嶺路之開旁徑還穀之有唐米大抵北路之關防較諸他道而最勝者誠以原咸兩道之間只有鐵嶺一條之路故耳左沿東海而鯨濤爲塹右挾泰山而鳥棧爲線眞所謂一夫當關萬夫莫開者也苟或傍歧遠通崎巇者漸夷捷逕暗開而嶄嶔者日削則其爲虞憂之深豈以微細而忽哉蓋自安邊府之西直至南山站之邊不過五十里許云有三防谷者巖壁絶地而僅容蛇穿樹木參天而纔見猿攀人跡不知幾百餘年不到而程途恰滿百五十里有餘者未知自何時開得細徑居然至近年奄成大路南商北賈取便而皆從此去騎客徒旅喜捷而率由是往昔疊足而過而猶懷慓慓今焉比肩而行亦且恢恢云雖其程路之減優除數舍之勞而其爲關阨之害不止一時之憂矣又自淮陽邑西十里許創出藥水浦邊一捷路直通金化之境遽成康莊之衢略設店舍誘入行旅削其險阻作爲淵藪背主而躱蹤跡者歸之如家犯禁而避搜檢者往而無譏自作谷中之聚已成化外之俗群起而禦人而人莫之知黨合而作盜而官不能捕聚而爲伏狙之計散而托捉雉之行見者無不寒心聞者亦深爲憂此係固圉之道宜急防塞之政且況此兩路一開之後又有各諸驛竝被之害自高山至豐田竝七驛之站所星羅大道之邊力供一路之役而驛田土薄而不能食力郵卒役繁而不得行商只恃路邊之設店以資目前之救急今因行客之皆從彼徑以致資活之漸無其路郵屬之逃故由是而相續馹騎之喂養職此而沒策然則兩路闖開之害實爲一道最酷之患倘自朝家視若尋常不加禁絶依舊去來則鐵嶺咽喉無復天險之可恃而馹路凋殘將見日甚而無餘矣臣於往回之路聞諸行道之言則稍有知覺之類莫不指點而歎至於屬郵之徒擧皆攀轅而訴雖臣愚淺之見亦切驚悶之心竊想禁斷之道必有朝家之令然後民始知畏人莫或犯關阨得以無憂而驛路賴以復蘇矣伏望誕降嚴命亟防此路使一擧之中收兩得之效焉所謂還穀中唐米均爲南北關民弊大抵唐米之爲穀不如各穀之利人故民多不耕種甚爲稀而特憑名色之稱米反作糶糴之緊種當秋收捧之際則以折米樣倍捧他穀及春分給之時則以唐米名只給本數故吏緣爲奸而眩亂文簿民受其病而罄竭甔儲甚至蓄積由玆而易於欠縮監色緣此而輕於逋犯其所爲弊之端不徒剝民而止噫彼關北之黎庶亦我殿下之赤子而土地之瘠鹵較他萬倍生活之艱辛挽近尤甚上下體之所蒙都是狗皮朝夕飯之所供不過麤粟而身役之苦日稠月疊生口之繁年增歲加則豈忍以科外之徵租使之至釜中之生塵恝視溝壑之將塡偏阻雨露之至澤哉況且唐米之有無不係國穀之損益臣謂京外會內外穀簿中亟去唐米之名代以他穀之捧始自今秋永爲定式則蓋其恩澤之所及不啻水火之拯出將民心自切於向上王政冞著於益下伏願殿下深留聖意亟賜裁納焉若夫沿江之列邑皆爲禦侮之重地而軍丁之單弱而緩急難恃戎器之朽鈍而陰雨莫備城池無守禦捍衛之望校卒昧坐作進退之節邑鎭貧乏而居官如謫民生困頓而朝不謀夕惟玆諸般之弊非不深至第將急切之務先此仰陳伏願殿下將臣此議下詢道臣俯採廟議以爲及時變通萬世永賴之地焉答曰省疏具悉慶興府建碑事實緣未遑爾言比儒疏尤有體重依施爾其錄出文跡召對時持入三防谷間路事不惟關防之疎虞爲寒心聚而爲伏狙散而托捉雉從以七驛偏受其害云有一於此尙可防遏況爲弊至此卽令廟堂行會道伯使卽依疏辭擧行後狀啓還上唐米事許令廟堂從長稟處爾其勿辭察職
정조 11년
丁未四月初二日辰時上御重熙堂承旨入侍時右承旨李祖承記事官金孝建承膺祖金祖淳以次進伏訖上曰己酉庚戌兩年日記及兵曹結束色謄錄入之賤臣承命奉入上曰五月以後墓所擧動時服色磨鍊以入事分付賤臣承命出傳命書傳敎曰時囚李相璜分揀放送又命書傳敎曰再明日動駕時侍衛及隨駕官軍兵依近年例最少例磨鍊又命書傳敎曰再明日永祐園展拜行祭路由館峴以此分付命退諸臣以次退出
정조 11년
丁未四月初二日未時上御重熙堂推考房承旨入侍時右副承旨洪仁浩假注書李德鉉記事官李相璜金祖淳以次進伏訖上命書傳敎曰近來儒生事誠非細故太學卽賢士所關翻成傾軌之場至有冒錄之擧而添一不誠之罪豈勝寒心此蓋士林無矜式之所人各任情泯泯棼棼將無止泊之期予爲君師豈可坐視如欲矯捄無出招延林下令政院措辭別諭於抄選諸儒臣俾各幡然副予側席之思玆事屢及於筵席而未遑提敎於文字矣夙聞其所存昨年見所編冊子尤覺不爽所知若以所薦之匪人爲嫌則此有大不然昔先正文正獨非賊臣自點之所引進乎且其地處是誰之後孫予則曰置諸旌招之列出而賁飾誠今日急務云爾此乃前監役宋煥箕也到今別無更抄之擧仍爲收用似無不可此意大臣知悉今日入侍稟處命退承史以次退出
정조 11년
行都承旨李秉模齋宿左承旨李亨元齋宿右承旨李祖承齋宿左副承旨洪仁浩齋直右副承旨洪義榮齋宿同副承旨李敏采齋直注書金孝建齋宿一員未差假注書李德鉉齋直事變假注書金和鍾仕
정조 11년
洪義榮啓曰大司憲尹坊掌令李太亨持平張志冕牌招啓辭未下執義洪樂淵掌令閔彝顯在外持平韓致應未署經監察茶時之意敢啓傳曰知道
정조 11년
李敏采以都摠府言啓曰今日入直內三廳武兼禁軍及軍兵等當爲中日習射而永祐園親祭齋戒相値不得爲之之意敢啓傳曰知道
정조 11년
李敏采啓曰御營廳將官來言今日本廳軍兵日次私習云矣敢啓傳曰知道
정조 11년
李祖承啓曰明日動駕相値視事頉稟之意敢啓傳曰知道
정조 11년
傳于李秉模曰右承旨入侍
정조 11년
傳于李祖承曰禮曹諸堂入侍
정조 11년
李敏采以吏曹言啓曰受由上京守令當日下送事命下矣順安縣監李英敎纔已下送延安府使金宗範謂有身病終不下去之意敢啓傳曰雖未知實病之如何飭敎之下焉敢若是更爲申飭當日內下送後草記
정조 11년
李敏采以吏曹言啓曰延安府使金宗範終不下去事草記批旨雖未知實病之如何飭敎之下焉敢若是更爲申飭當日內下送後草記事命下矣因傳敎卽爲還官之意屢度催促謂以身病沈重不得下往云其在事體誠極未安本曹請推之外無他可施之罰何以爲之敢稟傳曰爲先罷黜其代口傳差出
정조 11년
吏曹口傳政事以金載久爲延安府使吳載綗爲林川郡守李海愚爲寧遠郡守李命暹爲永平縣令
정조 11년
兵曹口傳政事以趙文彦爲訓鍊正訓鍊正單鄭學畊
정조 11년
再政以李身敬爲訓鍊副正
정조 11년
李敏采啓曰新除授承旨洪義榮方在罷散中何以爲之敢稟傳曰敍用
정조 11년
以承旨房望傳于李祖承曰仍
정조 11년
傳于李敏采曰明日出宮門路以協陽門爲之
정조 11년
傳于洪仁浩曰當該中官拿處
정조 11년
傳于李亨元曰宣傳官口傳差出
정조 11년
兵曹口傳政事以李堯憲爲宣傳官
정조 11년
李敏采以兵曹言啓曰今四月初四日大駕詣永祐園展拜時右邊捕盜大將徐有大以禁衛大將隨駕左邊捕盜大將李漢泰以禁衛中軍隨駕矣回鑾間依前例留陣御營大將李敬懋姑令權察何如傳曰允
정조 11년
李敏采啓曰因兵曹草記大駕詣永祐園展拜時右邊捕盜大將以禁衛大將隨駕左邊捕盜大將李漢泰以禁衛中軍隨駕回鑾間留陣御營大將李敬懋姑令權察事允下矣御營大將李敬懋卽爲牌招聽傳敎何如傳曰允
정조 11년
李敏采啓曰御營大將李敬懋以左右捕將權察事纔已出牌矣隨牌來到闕下而實病危重萬無入來聽傳敎之勢云捕將權察一時爲急何以爲之敢稟傳曰令廟堂草記稟處
정조 11년
以慶尙道別武士成萬起等上言傳于李敏采曰令兵曹相考文跡仍具意見論理草記稟處